Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iranin korkein johtaja, ajatollah Ali Khamenei: -
"Israel tullaan varmasti tuhoamaan.
Saudi-Arabian ei kannata panostaa häviävään hevoseen."
Israelin pääministeri Netanjahu vastasi ajatollahin uhkauksiin -
korostamalla Israelin pyrkimystä laajentaa entisestään rauhanpiiriä.
Israelin ex-turvallisuusneuvonantaja tri Ejal Hulata sanoi TV7:lle: -
"Saudien―Israelin rauha vahvistaisi Israelin olemassaoloa Lähi-idässä."
IDF, ISA ja rajapoliisin erikoisjoukot -
ovat suorittaneet kahden viime vuorokauden aikana -
mittavia terrorisminvastaisia toimia Länsirannalla.
Toiminnan aikana paikallistettiin ja takavarikoitiin suurehko määrä aseita.
Hebronissa palestiinalaismilitantit avasivat tulen ja heittivät räjähteen -
Israelin joukkoja kohti. Onneksi kukaan ei loukkaantunut.
Jazoonin kylässä -
palestiinalaismilitantti heitti IDF:n tukikohtaa päin polttopullon.
Israelin joukot vastasivat ampumalla.
IDF:n tiedotusyksikön mukaan tilanteessa tuli osuma.
Operatiivisten toimien aikana -
pidätettiin kaikkiaan 29 terrorismista epäiltyä henkilöä.
Sitten Iraniin. Iranin korkein johtaja, ajatollah Ali Khamenei -
piti Islamilaisen yhtenäisyyden konferenssissa puheen, -
jossa hän kutsui Israelia "syöväksi, joka tulee varmasti tuhoutumaan -
palestiinalaisten ja alueellisten vastarintavoimien käsissä".
Tämä syöpä [Israel] tulee varmasti tuhoutumaan -
palestiinalaisten ja alueen muiden vastarintavoimien käsissä, -
jos Allah suo.
Tilanteessa, jossa Iranin hallinnon käskyttämät kätyrijoukot -
lietsovat terrorismia ympäri Lähi-itää, Khamenei ruoti -
Saudi-Arabian ja Israelin suhteiden normalisoinnin mahdollisuuksia.
Iranin selvä kanta on, että maat, -
jotka pelaavat normalisointipeliä Israelin kanssa, häviävät.
Ne panostavat häviävään hevoseen.
Israelin pääministeri Benjamin Netanjahu -
kommentoi ajatollahin puheita vieraillessaan Golanin kukkuloilla -
lähellä Syyrian―Israelin aselepolinjaa.
Hän suhtautuu luottavaisesti Israelin ja saudien rauhannäkymiin.
Khamenein terroristihallinto levittää tuhoa ja hävitystä, -
Israel puolestaan edistää rauhaa ja kehitystä.
Iran ei kyennyt estämään meitä solmimasta Abraham-sopimuksia, -
eikä se myöskään estä meitä laajentamasta rauhanpiiriä -
Israelin ja Lähi-idän sekä koko ihmiskunnan hyväksi.
Tulevana perjantaina esitettävässä Jerusalem studio -ohjelmassa -
Israelin entinen kansallinen turvallisuusneuvonantaja Ejal Hulata -
korostaa saudien―Israelin mahdollisen normalisointisopimuksen merkitystä.
Israelin ja Saudi-Arabian suhteiden normalisointisopimus -
voi olla merkittävin muutokseen johtava diplomaattinen toimi, -
jolla vahvistetaan Israelin olemassaoloa Lähi-idässä -
sekä sen taloudellista, diplomaattista ja uskonnollista integraatiota -
alueen tulevaisuuden kannalta monissa hyvin tärkeissä asioissa.
Samalla kun Israelin ja Saudi-Arabian normalisointi lähestyy päivä päivältä, -
USA ja Israel joutuvat vielä puntaroimaan kiivaasti -
saudien kolmea ydinvaatimusta.
Yksi niistä on USA:n―saudien puolustussopimus, -
joka vaatisi Yhdysvaltain senaatissa vähintään kahden kolmasosan tuen.
Lisäksi Israelia vaaditaan tekemään myönnytyksiä palestiinalaishallinnolle,-
mutta Israelin nykyhallituksen aikana niin ei todennäköisesti käy.
Kolmanneksi saudit vaativat polttoainekierrollista ydinohjelmaa.
Israelin puolustuslaitos pitää tätä vaatimusta erittäin huolestuttavana.
Israelin hallituksessa tiettävästi ajatellaan, -
että kolmas vaatimus olisi ratkaistavissa "oikeilla mekanismeilla".
Foundation for Defense of Democracies -instituutissa -
työskentelevä tri Hulata pitää asiaa kuitenkin huolestuttavana.
Hallituksen äänellä puhuvat ovat jo sanoneet, -
että Israel saattaa suostua siviiliydinohjelmaan Saudi-Arabiassa.
Minua huolettaa se, jos siviilikäyttöön tarkoitetussa ydinohjelmassa -
on koko polttoainekierto. Eli tässä tapauksessa jos Saudi-Arabialla -
olisi hallussaan kyseinen laitteisto tai se pääsisi käsiksi siihen, -
se voisi rikastaa uraania vapaasti -
ja valmistaa atomipommiin tarvittavaa halkeamiskelpoista ainetta.
Tämä on se uhka, -
jonka leviäminen ympäri Lähi-itää olisi hyvin vaarallista.
Mossadin johtotehtävissä aiemmin toiminut -
Israelin entinen turvallisuus- neuvonantaja Hulata varoitti, -
että jos Saudi-Arabian kaikkiin ydinalan toiveisiin myönnytään, -
seurauksena voi olla alueellinen ydinasekilpa.
Ennakkotapauksiin liittyen yksi ongelma on se, -
että kun JCPOA allekirjoitettiin, -
amerikkalaiset ja muut osapuolet solmivat sopimuksen, -
jossa Iran itse asiassa sai oikeutuksen ydinpolttoainekiertoon.
Se, että Iranille annettiin sopimuslausekkeissa mahdollisuus -
normalisoida uraanin rikastaminen ajan myötä, -
on iso ongelma. Nyt kun on tällainen ennakkotapaus, -
jonka siis JCPOA:n osapuolet mahdollistivat, -
voivat saudit sen varjolla perätä itselleen samaa oikeutta.
Mielestäni nyt on se hetki, jolloin pitäisi varmistaa, -
ettei uraanin rikastamisen oikeutta vaativien maiden joukko laajene.
Jos saudit saavat uraanin rikastamisvalmiudet, -
mitä silloin sanotaan Emiraateissa? Emiraatit ja USA:han solmivat -
ydinreaktoreita koskevan sopimuksen, johon ei kuulunut rikastusoikeutta.
Tri Hulata painotti, että Israelin ja Yhdysvaltojen -
pitää ajatella strategisesti pidemmälle eikä hakea tilapäisiä ratkaisuja, -
joista voi kehkeytyä uusia ongelmia vuosikymmenten kuluttua.
Suurin huoleni on se, että sopimuksia solmittaessa voidaan -
päätyä tilapäisiin ratkaisuihin, joiden ajatellaan kestävän jonkin aikaa.
Mutta ajan myötä ongelma laajenee. Saudit voivat todeta, -
että "meihinhän voidaan luottaa", "meillä on yhteinen vihollinen, Iran".
Mutta meidän ei pidä ajatella asioita vain 10 vuoden aikahaarukassa -
vaan 30―50 vuoden päähän.
Ajan saatossa tämä kehitys on hyvin vaarallinen.
Keskustelu on nähtävissä kokonaan -
tulevan perjantain Jerusalem studiossa, -
joka on samalla ohjelman 800:s jakso. Mukana ovat Ejal Hulata, -
USA:n suurlähettiläs William Roebuck, -
TV7:n toimittaja Amir Oren ja minä, Jonathan Hessen.
Lisätietoa saa osoitteesta www.tv7israelnews.com.
Sitten Washingtoniin.
USA:n ulkoministeriön varatiedottaja Vedant Patel kommentoi Iranin -
Israelin ja Saudi-Arabian mahdolliseen suhteiden normalisointiin -
kohdistamaa uhkausta.
Ajatollahin näkemys tästä asiasta tuskin kiinnostaa meitä niin kovin, -
kun puhutaan normalisointisopimuksesta, -
joka voi olla käänteentekevä koko alueelle.
Lisään vielä yhden asian, -
joka liittyy kahdenvälisiin suhteisiimme Israelin ja Saudi-Arabian kanssa.
Yhdistävänä tekijänä suhteissamme on tietysti se rooli, joka näillä mailla
on Iranin pahantahtoisten ja epävakauttavien toimien torjunnassa -
Lähi-idän alueella.
Patel sanoi, että kaikki asianosaiset tekevät kovasti töitä -
Saudi-Arabian ja Israelin normalisointi- sopimuksen mahdollistamiseksi.
Muutoksen aikaansaaminen maiden suhteissa vaatii yhä -
tavattomasti kenttätyötä, diplomatiaa ja kurinalaisuutta, Patel totesi.
Monia normalisointiaiheen ydinkysymyksiä käsitellään paraikaa.
Näistä asioista vallitsee laaja yhteisymmärrys, mutta emme ruodi -
diplomaattisia keskusteluja julkisuudessa yksityiskohtaisesti.
Yksityiskohdat vaativat tavattoman paljon -
kenttätyötä, diplomatiaa ja kurinalaisuutta.
Kaikki asianosaiset työskentelevät tiiviisti asian parissa.
Huomautan kuitenkin, että viralliset kehykset puuttuvat vielä, -
eivätkä ehdot ole allekirjoitusvalmiit.
Työtä on vielä paljon. Prosessi jatkuu. Uskomme, että edistämme -
rauhallisempaa, turvallisempaa, vauraampaa ja vakaampaa Lähi-itää, -
kun tuemme suhteiden normalisointia Israelin kanssa -
ja keskustelemme kumppaneidemme kanssa keinoista edistää kehitystä.
Kiitos seurasta!
Haluan korostaa, että TV7 Israel toimii lahjoitusten varassa.
Jos tuotantomme on siunannut sinua ja tahdot tukea lähetysten jatkumista, -
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Rukoillaan vainottujen veljien ja siskojen puolesta.
Olen Jonathan Hessen. Siunattua illanjatkoa ja chag sameach!
Huomiseen, jos Luoja suo.
Suomennos: TV7